मुंबई। भगवान श्री महावीर के २६१५वें जन्म कल्याणक दिवस के उपलक्ष्य में मुंबई कांग्रेस अल्पसंख्यक विभाग द्वारा एक विशाल कार्यक्रम का आयोजन बिरला मातुश्री सभागृह में किया गया। सांसद राज बब्बर की अध्यक्षता में संपन्न हुए इस समारोह के विशेष अतिथी विधायक अरिफ नसीम खान, पूर्व विधायक युसुफ अबराहानी एवं समारोह के ज्योति कलश मनपा विपक्ष नेता प्रवीण वी. छेडा एवं डा. के.सी. मोहनती थे। कार्यक्रम का शुभारंभ अखिल भारतीय कांग्रेस अल्पसंख्यक विभाग के अध्यक्ष खुर्शीद अहमद सैयद के करकमलों से हुआ। समारोह में राष्ट्रसंत आचार्य श्री चन्द्राननसागर सुरीश्वरजी म.सा. के साथ पू. मुनिराज श्री हरीशचन्द्रसागरजी एवं पू. मुनिराज श्री पुष्पचन्द्रसागरजी म.सा. की पावन निश्रा रही। सभी वक्ताओं ने भगवान महावीर के जीवन पर प्रकाश डालते हुए उनके आदर्शो को जीवन में आत्मसात करने का आव्हान किया। कार्यक्रम के आयोजक मुंबई कांग्रेस अल्प संख्यक विभाग के अध्यक्ष निजामुद्दिन राईन एवं मुंबई कांग्रेस गुजराती सेल के अध्यक्ष मनीष शाह ने राज बब्बर सहित सभी अतिथीयों का स्वागत करते हुए महावीर जन्म कल्याणक महोत्सव की शुभकामनाए दी। इस अवसर पर महिला मंडलों द्वारा भवागन महावीर भक्ति की वंदना की गई। कार्यक्रम में हेमविजय फाऊंडेशन, मुंबई, ऑल इण्डिया जैन फाऊंडेशन का योगदान रहा। समारोह में जैन समाज की विभुतियों को शिक्षा, साहित्य, समाज सेवा एवं उद्योगपति को उनकी विशिष्ठ सेवाओं हेतु ‘जैन समाज रत्नÓ से नवाजा गया। जिसमें श्री राजेश बी. वर्धन (वर्धमान ग्रुप), श्री बाबुलाल पारसमलजी बोहरा, स्व. नैनमलजी विनयचंदजी सुराणा (मरणोपरांत), डा. प्रिंस सुराणा, (सुराणा एंड शेठिया हॉस्पिटल), श्री अनिल संघवी, (सीएनबीसी आवाज), डा. भरत परमार (जेआईओ फाउंडर ट्रस्टी), मास्टर देव राहुल शाह, (जुनियर चेस चेम्पीयन), श्री योगेश लाखानी, (एम.डी. ब्राईट एडवरटाईजिंग), श्री सतीशकुमार केशवलाल शाह, स्व. भीमराज बेचरदासजी छाजेड, श्री ताराचंद गन्ना, श्री कान्तिलालजी प्रेमचंदजी छाजेड, डा. रचना डी. फडिया मुख्य थे। स्व. नैनमलजी वी. सुराणा का अवार्ड उनके पुत्र सतीश सुराणा ने ग्रहण किया।